|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **BRČKO DISTRIKTA BiH** | **СКУПШТИНА**  **БРЧКО ДИСТРИКТА БиХ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

**ГОДИШЊИ ПЛАН РАДА**

**СКУПШТИНЕ БРЧКО ДИСТРИКТА БОСНЕ И ХЕРЦЕГОВИНЕ**

**ЗА 2025. ГОДИНУ**

**1) Увод**

У складу са одредбама члана 34 Закона о буџету Брчко дистрикта БиХ („Службени гласник Брчко дистрикта БиХ“ бројеви 34/19 и 22/23) (у даљем тексту: Закон о буџету) и одредбама члана 13 Правилника о садржају и Методологији израде, систему праћења и надзора спровођења стратешких докумената и имплементационих докумената („Службени гласник Брчко дистрикта БиХ“ број 3/24) (у даљем тексту: Правилник), буџетски корисници, ванбуџетски фонд и ванбуџетски корисници који су обвезници примјене буџетског рачуноводства у процесу имплементације стратешких докумената и надлежности доносе/израђују трогодишњи план рада и годишњи план рада.

Скупштина Брчко дистрикта БиХ (у даљем тексту: Скупштина) је законодавно тијело Дистрикта и одређује општу политику Дистрикта. Надлежности Скупштине су прописане чланом 30 Статута Брчко дистрикта БиХ – пречишћени текст („Службени гласник Брчко дистрикта БиХ“ број 2/10). Скупштину чини тридесет један (31) посланик од којих су два посланика представници националних мањина у Дистрикту.

Скупштина има службу за стручну и административну помоћ Скупштини која има назив: Стручна служба. Стручна служба је организациони облик заснован на Статуту Брчко дистрикта БиХ (у даљем тексту: Статут), Закону о службеницима и намјештеницима у Скупштини Брчко дистрикта Босне и Херцеговине (у даљем тексту: Закон) и Пословнику о раду Скупштине Брчко дистрикта БиХ (у даљем тексту: Пословник).

Стручна служба је надлежна за послове стручне помоћи, административне, техничке и логистичке подршке Скупштини, радним тијелима, посланицима и посланичким клубовима, укључујући припрему и организовање сједница Скупштине, припрему и објављивање закона и других аката Скупштине, помагање у раду скупштинских комисија, обављање послова из дјелокруга радноправних односа за посланике и запослене, послове везане за обавјештавање јавности у вези с радом Скупштине, уређивање и издавање Службеног гласника Брчко дистрикта БиХ (у даљем тексту: Службени гласник), обављање коректуре и лектуре закона и других аката које доноси Скупштина, обављање послова лектуре за друге институције Дистрикта када се ради о текстовима који се објављују у Службеном гласнику, у њиховом раду, надлежна је за послове обезбјеђења зграде, просторија и техничких капацитета Скупштине, за обављање и других послова утврђених Пословником, законима Дистрикта или по налогу предсједника, односно потпредсједника Скупштине или овлашћеног тијела Скупштине.

За извршавање послова из надлежности Стручне службе утврђене су сљедеће организационе јединице: Сектор за опште послове и скупштинске комисије, Сектор за правне, персоналне и заједничке послове, Сектор за административно-финансијске послове, Сектор за техничку подршку, а у оквиру Сектора за техничку подршку утврђена је ужа организациона јединица Служба за обезбјеђење.

На организационом коду Скупштине Брчко дистрикта БиХ је и Изборна комисија Брчко дистрикта БиХ (у даљем тексту: Изборна комисија) која је сходно Изборном закону БиХ и Изборном закону Брчко дистрикта БиХ, орган надлежан за спровођење општих и локалних избора у БиХ на подручју Брчко дистрикта БиХ.

**2) Осврт на активности/пројекте реализоване годишњим планом рада за претходну календарску годину­­**

Сумирано финансијски, средства одобрена Скупштини у буџету Брчко дистрикта БиХ за 2024. годину износила су укупно 7.141.557,61 КМ. Измјенама и допунама буџета за 2024. годину наведени износ оперативног буџета увећан је за 3.760.963,24 КМ, што значи да су укупна расположива буџетска средства Скупштине у 2024. години износила 10.902.520,85 КМ. У извјештајном периоду од 1. јануара до 31. децембра 2024. године, укупно је утрошено 10.115.384,20 КМ, уз постотак реализације од 92,78%.

План рада Скупштине Брчко дистрикта БиХ за 2024. годину садржавао је три програма:

1. Скупштина Брчко дистрикта БиХ;
2. Стручна служба Скупштине;
3. Изборна комисија Брчко дистрикта БиХ.

Први програм предвиђен Планом рада за 2024. годину реализован је кроз три активности:

* Спровођење законодавне активности;
* Подршка вјерским заједницама;
* Подршка трећем сектору и физичким лицима.

Ради реализације прве активности Скупштина је у 2024. години одржала укупно десет (10) сједница и усвојила двадесет пет (25) закона, 227 одлука и двадесет три (23) закључка, те разматрала шездесет четири (64) извјештаја и осамнаест (18) информација.

У оквиру обављања надлежности прописаних Пословником, разматрајући питања свака из своје надлежности, скупштинске комисије су одржале укупно 145 сједница.

Кроз спровођење законодавне активности Скупштина је усвајањем нових и измјеном постојећих прописа настојала да допринесе развоју Брчко дистрикта БиХ и унапређивању стандарда живота грађана Дистрикта. У 2024. години Скупштина је усвојила допуну Кривичног закона којим је прописано ново кривично дјело *подмићивање на изборима и у служби која се финансира из јавних средстава*. Циљ је да се заштити интегритет изборних процеса и јавних институција, смањи корупција и подстакне одговорност међу онима који обављају јавне дужности, чиме се доприноси јачању владавине права и повјерења грађана у институције Брчко дистрикта. Такође измјенама и допунама Кривичног закона Брчко дистрикта БиХ исти је допуњен прописивањем кривичних дјела која се односе на јавно изазивање нетрпељивости, подстицања насиља, говора мржње, те насиља над женама и дјецом.

Скупштина Брчко дистрикта, у 2024. години, усвојила је измјене и допуне Закона о платама и накнадама запослених у органима јавне управе и институцијама Дистрикта с циљем повећања плата због инфлације те побољшања животног стандарда запослених. Кроз ову законску промјену, Брчко дистрикт је настојао да очува стабилност и квалитет јавних услуга, истовремено побољшавајући услове рада и мотивацију запослених, што може позитивно утицати на укупну административну ефикасност и повјерење грађана у јавну управу.

На 62. редовној сједници одржаној 17. јула 2024. године Скупштина је усвојила Закон о Канцеларији за превенцију корупције и координацију активности на сузбијању корупције којим су приписани антикорупциони принципи Канцеларије за превенцију корупције и координацију активности на сузбијању корупције у Брчко дистрикту Босне и Херцеговине.

Усвојеним законом о Заштити животне средине „прописује се обавеза заштите животне средине ради њеног очувања, смањења ризика по живот и здравље људи, обезбјеђења и побољшања квалитета живота; заштита компоненти животне средине; информисање и приступ информацијама у области заштите животне средине; планирање заштите животне средине; стратешка процјена утицаја; процјена утицаја на животну средину; поступак издавања еколошке дозволе; спречавање великих несрећа; систем еко-означавања; управљање заштитом животне средине; финансирање активности у вези са животном средином; одговорност за штету нанесену животној средини, као и права и обавезе правних и физичких лица која обављају дјелатности прописане овим законом.“

Програм Подршке вјерским заједницама има значајну улогу у очувању културне баштине и задовољењу вјерских потреба грађана. Кроз обнову, изградњу и очување вјерских објеката, гробаља и мезарја, програм доприноси очувању традиције вјерских заједница.

Реализацијом активности које се односе на трећи сектор и физичка лица омогућава се помоћ најугроженијим грађанима, чиме се директно утиче на побољшање њихових животних услова. Осим тога, програм доприноси промоцији и развоју спорта, културе и других важних друштвених области, што даје могућност за ширу друштвену стабилност и напредак. Овај приступ помаже повезивање вјерских, културних, и друштвених потреба, чинећи га кључним за одржавање социјалне повезаности и унапређивање квалитета живота у заједници.

Стручна служба Скупштине је у извјештајном периоду благовремено и ефикасно припремала сједнице Скупштине и помагала у њиховом одржавању, што се односи и на рад скупштинских комисија. Посланицима је омогућена стручна, административна и техничка помоћ.

Поред наведеног Стручна служба Скупштине је извршила законску обавезу уређивања и издавања Службеног гласника. Обезбијеђена је равноправна употреба три језика и два писма.

Изборна Комисија Брчко дистрикта БиХ је у 2024. години реализовала све предвиђене активности ради пружања подршке парламентарним странкама. Током 2024. године Изборна комисија је одржала укупно двадесет пет (25) сједница, од тога двадесет једну (21) редовну сједницу и четири (4) кореспондентне сједнице на којима је разматрала сва битна питања из своје надлежности. У оквиру редовних активности Изборна комисија је током 2024. године комплетирала базе података лица која су била ангажована у раду бирачких одбора на претходним изборима и даље указујући на важност и улогу бирачких одбора у изборном процесу чији квалитет рада континуирано онемогућавају проблеми везани за начин избора, едукацију и сам рад бирачких одбора. Током 2024. године Изборна комисија је спровела локалне изборе на подручју Брчко дистрикта БиХ у складу са Упутством Централне изборне комисије БиХ о роковима и редосљеду изборних активности за Локалне изборе у БиХ који су се одржали 6. октобра 2024. године, број: 06-1-07-1-614-1/24 од 8. маја 2024 године.

Изборна комисија је у континуитету наставила са упознавањем јавности, односно грађана са одредбама Изборнога закона БиХ које се односе на остваривање бирачког права. Изборна комисија је током спровођења Локалних избора 2024. године учествовала у свим сегментима спровођења пилот пројекта 3 – биометријска индентификација и аутентификација бирача на локалним изборима 2024. године, а све у складу са Одлуком о дјелокругу примјене Централне изборне комисије БиХ за Локалне изборе 2024. године и Правилником о начину спровођења пилот пројекта 3 – биометријска индентификација и аутентификација бирача за Локалне изборе 2024. године на подручју Брчко дистрикта БиХ, број: 06-1-07-1-29/24 од 2. септембра 2024. године.

**3) Кратак опис кључних усмјерења годишњег плана рада и спроведеног процеса консултација**

С обзиром да Скупштина није директно идентификована у Стратегији развоја Брчко дистрикта БиХ (у даљем тексту: Стратегија), кроз предузимање активности из надлежности Скупштине као законодавног тијела и тијела које је и усвојило Стратегију, главни циљ и усмјерење плана рада за 2025 годину јесте подршка при имплементацији и праћење имплементације програма и мјера из Стратегије.

У складу с Пословником сједнице се одржавају најмање два пута мјесечно, односно сваке друге и четврте сриједе и четвртка. Такође, на захтјев градоначелника или групе посланика заказују се и ванредне сједнице Скупштине. Током планског периода планирано је одржавање двадесет двије (22) редовне сједнице Скупштине. У планском периоду Скупштина ће наставити да, у складу са Статутом и Пословником прописаним надлежностима, усваја законе, одлуке и друге опште акте, врши именовања, прати и подстиче рад Владе. Наставиће сарадњу са другим парламентима у Босни и Херцеговини као и с међународним тијелима и организацијама, а све с циљем стварања повољнијег пословног окружења, амбијента и услова за живот људи у Брчко дистрикту БиХ.

Један од стратешких циљева Скупштине у планском периоду је успостављање конкурентне привреде и одрживо управљање животном средином, природним и комуналним инфраструктурним ресурсима усвајањем нових и усклађивањем постојећих законских прописа који регулишу ову област као и унапређење и развој образовања, спорта, културе и других друштвених области кроз програме подршке непрофитним организацијама и појединцима.

У наведеном периоду радна тијела Скупштине – скупштинске комисије наставиће да обављају своје Пословником прописане надлежности, а све ради што квалитетније припреме сједница Скупштине и усвајања што квалитетнијих прописа.

Поред тога Скупштина ће наставити и са својом редовном активношћу објављивања Службеног гласника Брчко дистрикта БиХ, а све ради благовременог објављивања усвојених аката и упознавања грађана са усвојеним актима.

Извршење већине планираних активности условљено је радом Скупштине и других институција, првенствено Владе Брчко дистрикта БиХ с обзиром да су обим и динамика планираних активности у директној зависности од рада Владе Брчко дистрикта БиХ и институција Брчко дистрикта БиХ. Током планског периода потребно је довршити послове информатизације и размјене података с циљем ажурнијег и јефтинијег обављања послова Стручне службе и Скупштине у цјелини.

Током 2025. године у сарадњи са Централном хармонизационом јединицом успостављеном при Дирекцији за финансије Брчко дистрикта БиХ, Стручна служба ће спроводити активности на успостављању и развоју дјелотворног и ефикасног система интерне контроле ради изградње и примјене системског приступа у процесу управљања ризиком ради унапређивања процеса финансијског управљања и контроле.

Скупштина Брчко дистрикта БиХ имплементира разноврсне програме усклађене са Оквиром циљева одрживог развоја (SDG) у БиХ, фокусирајући се на јачање демократских процеса, унапређивање социјалне заштите, подршку рањивим категоријама, те ефикасност и транспарентност у управљању јавним сектором. Ови програми одражавају тежњу Скупштине да одговори на савремене изазове и потребе грађана, усмјеравајући се према одрживом развоју и интеграцији у шире европске и глобалне токове. Спровођење законодавне активности и подршка вјерским заједницама у складу су са првим развојним правцем: добра управа и управљање јавним сектором, наглашавајући ефикасан, отворен, инклузиван и одговоран јавни сектор. Подршка трећем сектору и физичким лицима те управљање и администрација повезани су са унапређивањем политика социјалне заштите и активизацијом рањивих категорија, што се усклађује са трећим развојним правцем: друштво једнаких могућности. Спровођење избора и финансирање парламентарних странака усмјерени су на владавину права, безбједност и основна права. Ове активности подржавају и ефикасну борбу против корупције, одражавајући кључне елементе доброг управљања и транспарентности.

**4) Опис институционалних капацитета са аналитичким прегледом кључних недостатака и потреба надлежних тијела у односу на планиране мјере (програме) за наредни годишњи период, преузет из трогодишњег плана рада**

Скупштина, у погледу материјално-техничке опремљености, располаже у задовољавајућем обиму потребним ресурсима за извршење планираних програма. Стручна служба има систематизовано четрдесет девет (49) радних мјеста, од тога шест (6) мандатних позиција, двадесет шест (26) службеничких и седамнаест (17) намјештеничких, распоређених у четири сектора. Оваква систематизација је довољна да се економично и ефикасно обаве послови из надлежности Стручне службе. Једна од кључних потреба у наредном периоду је обезбјеђивање додатног простора, прије свега за рад посланика и посланичких клубова. Поред тога неопходно је обезбиједити и додатни простор за рад скупштинских комисија, а све с циљем што квалитетније припреме за сједнице Скупштине.

Изборна комисија, у погледу материјално-техничке опремљености, располаже у задовољавајућем обиму потребним ресурсима за извршење планираних програма. Изборна комисија у оквиру Правилника о унутрашњој организацији и систематизацији радних мјеста Стручне службе Скупштине Брчко дистрикта БиХ, има систематизовано једно (1) радно мјесто. За обављање послова из надлежности Изборне комисије током спровођења изборног процеса постоји објективна потреба за ангажовањем додатног техничког особља како би се све предизборне, изборне и постизборне активности завршиле у обиму и на начин прописан Изборним законом БиХ, Изборним законом Брчко дистрикта БиХ те подзаконским актима ЦИК-а БиХ.

**5) Могући проблеми и ризици за реализацију годишњег плана рада**

Као водећи ризик за немогућност реализације постављених стратешких циљева јавља се недовољно развијен систем процјене утицаја прописа, односно непостојање процеса мјерења позитивних и негативних утицаја предложених јавних политика. Наиме, одсуство ефикасног процеса који би омогућио прецизно мјерење како позитивних, тако и негативних утицаја предложених прописа, озбиљно угрожава темеље доношења одговорних и дугорочних одлука. Недостатак ове процјене отежава сагледавање стварних ефеката прописа на друштво, економију и животну средину, чиме се повећава ризик од неостваривања жељених циљева. Такође, као ризици за неиспуњавање постављених циљева јављају се и неблаговремено усвајање прописа, нестабилно политичко окружење, ванредне ситуације настале усљед природних и других несрећа, измјене прописа у вези са спровођењем изборних активности и недостатак новчаних средстава.

**B. Преглед укупног финансирања програма надлежног тијела**

|  |  |  |  |
| --- | --- | --- | --- |
| **Преглед програма** | **Шифра програма** | **Укупни извори и износи планираних финансијских**  **средстава у КМ** | |
| Извори | Износ |
| |  | | --- | | 1. Политички систем и управљање | | 1. Стручни и оперативни послови Скупштине – Стручна служба Скупштине | | 1. Организација и спровођење избора – Изборна комисија | | 001 - СК  002- СК  003- СК | **Буџетска средства** | 7.760.949,49 |
|  |  | **Кредитна средства** | 0 |
|  |  | **Средства ЕУ** | 0 |
|  |  | **Остале**  **донације** | 0 |
|  |  | **Остала средства** | 0 |
|  |  | **Укупно** | **7.760.949,49** |

**Напомена:**

**B1. Програми (мјере)** **надлежног тијела**

|  |  |  |  |  |
| --- | --- | --- | --- | --- |
| **Назив програма (мјере)** | **Шифра програма** | **Индикатори** | **Полазна вриједност** | **Циљна годишња вриједност** |
| 1. Политички систем и управљање | 001-СК | Број усвојених прописа | 275 | 290 |
| Проценaт подржаних пројеката вјерских заједница од укупног броја запримљених захтјева | 96% | 98% |
| Проценaт подржаних активности трећег сектора и физичких лица од укупног броја запримљених захтјева | 62% | 65% |
| 1. Стручни и оперативни послови Скупштине – Стручна служба Скупштине | 002-СК | Проценaт успјешно реализованих сједница Скупштине од укупног броја заказаних сједница | 100% | 100% |
| Проценaт успјешно реализованих сједница скупштинских комисија од укупног броја заказаних сједница | 100% | 100% |
| Број издатих службених гласника Брчко дистрикта БиХ | 36 | 45 |
| 3. Организација и спровођење избора – Изборна комисија | 003-СК | Проценат успјешно реализованих сједница Изборне комисије од укупног броја заказаних сједница | 100% | 100% |
| Анализа бирачких мјеста на подручју Брчко дистрикта БиХ у контексту могуће примјене нових изборних технологија | 138 | 138 |
|  |  | Проценат подржаних парламентарних странака од укупног броја парламентарних странака који испуњавају услове за финансијску подршку прописане Изборним законом | 100% | 100% |

**Напомена:**

Програми (мјере) и индикатори надлежног тијела преносе се из трогодишњег плана рада. У табелу B1 додаје се онолико редова колико је програма B, односно појединачних индикатора у склопу сваког програма.

**B2. Активности/Пројекти којим се реализују програми (мјере) из табеле B1**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Редни број и назив програма (мјере)1 (преноси се из табеле B1):**  **1. Политички систем и управљање** | | | | | | | | | |
| **Назив стратешког документа, ознака стратешког циља, приоритета и мјере, чијој реализацији доприноси програм:**  **Програм из планских докумената** | | | | | | | | | |
| **Назив активности/пројекта** | **Рок извршења** | **Очекивани резултат**  **активности/пројекта** | **Носилац**  *(најмањи организациони дио)* | **ПЈИ2** | | **Усваја се3** | | **Извори и износи планираних финансијских**  **средстава у КМ** | |
| (Да/Не) | | Извори | Износ |
| 1.1. Спровођење законодавне активности | Континуирано | Јачање законодавне и контролне функције и подршка парламентарној демократији кроз рад посланика у интересу грађана  Постизање високог степена ефикасности и одговорности парламента што се огледа у благовременом испуњавању свих обавеза утврђених Статутом Брчко дистрикта БиХ и законима Брчко дистрикта БиХ | Скупштина Брчко дистрикта БиХ |  | |  | | **Буџетска средства** | 2.959,223,00 |
| **Кредитна средства** | 0 |
| **Средства ЕУ** | 0 |
| **Остале**  **донације** | 0 |
| **Остала средства** | 0 |
| **Укупно** | **2.959,223,00** |
| * 1. Подршка вјерским заједницама | Континуирано | Обнова, очување и изградња вјерских објеката | Комисија за управу и финансије |  | |  | | **Буџетска средства** | 1.828.500,00 |
| **Кредитна средства** | 0 |
| **Средства ЕУ** | 0 |
| **Остале донације** | 0 |
| **Остала средства** | 0 |
| **Укупно** | **1.828.500,00** |
| * 1. Подршка трећем сектору и физичким лицима | Континуирано | Унапређивање рада удружења и фондација и подршка редовним активностима физичких лица за побољшање квалитета живота | Комисија за управу и финансије |  | |  | | **Буџетска средства** | 451.400,00 |
| **Кредитна средства** | 0 |
| **Средства ЕУ** | 0 |
| **Остале донације** | 0 |
| **Остала средства** | 0 |
| **Укупно** | **451.400,00** |
| **Укупно за програм (мјеру) 1** | | | | | | | | **Буџетска средства** | 5.239.123,00 |
| **Кредитна средства** | 0 |
| **Средства ЕУ** | 0 |
| **Остале донације** | 0 |
| **Остала средства** | 0 |
| **Укупно** | **5.239.123,00** |
| **Редни број и назив програма (мјере)1 (преноси се из табеле А1):**  **2. 2.** **Стручни и оперативни послови Скупштине – Стручна служба Скупштине** | | | | | | | | | |
| **Назив стратешког документа, ознака стратешког циља, приоритета и мјере, чијој реализацији доприноси програм:**  **Програм из планских докумената** | | | | | | | | | |
| **Назив активности/пројекта** | **Рок извршења** | **Очекивани резултат**  **активности/пројекта** | **Носилац**  *(најмањи организациони дио)* | **ПЈИ2** | **Усваја се3** | | **Извори и износи планираних финансијских**  **средстава у КМ** | | |
| (Да/Не) | | Извори | | Износ |
| 2.1 Управљање и администрација | Континуирано у току године | Јачање административних капацитета и унапређивање механизама за ефикаснију реализацију стручних и оперативних послова из домена Скупштине. Ефикасно обављање и унапређивање резултата активности које се односе на информисање јавности о раду Скупштине. | Стручна служба Скупштине |  |  | | **Буџетска средства** | | 2.169.857,00 |
| **Кредитна средства** | | 0 |
| **Средства ЕУ** | | 0 |
| **Остале**  **донације** | | 0 |
| **Остала средства** | | 0 |
| **Укупно** | | **2.169.857,00** |
| **Укупно за програм (мјеру) 2** | | | | | | | **Буџетска средства** | | 2.169.857,00 |
| **Кредитна средства** | | 0 |
| **Средства ЕУ** | | 0 |
| **Остале донације** | | 0 |
| **Остала средства** | | 0 |
| **Укупно** | | **2.169.857,00** |
| **Редни број и назив програма (мјере)1 (преноси се из табеле B1):**  **3. Организација и спровођење избора – Изборна комисија** | | | | | | | | | |
| **Назив стратешког документа, ознака стратешког циља, приоритета и мјере, чијој реализацији доприноси програм:**  **Програм из планских докумената** | | | | | | | | | |
| **Назив активности/пројекта** | **Рок извршења** | **Очекивани резултат**  **активности/пројекта** | **Носилац**  *(најмањи организациони дио)* | **ПЈИ2** | | **Усваја се3** | | **Извори и износи планираних финансијских**  **средстава у КМ** | |
| (Да/Не) | | Извори | Износ |
| 3.1. Управљање и администрација | Континуирано | Унапређивање демократије кроз транспарентно, ефикасно и законито спровођење изборног процеса у смислу припреме избора, одржавања и контроле изборног процеса; унапређивање рада бирачких одбора. | Изборна комисија Брчко дистрикта БиХ |  | |  | | **Буџетска средства** | 151.969,40 |
| **Кредитна средства** | 0 |
| **Средства ЕУ** | 0 |
| **Остале**  **донације** | 0 |
| **Остала средства** | 0 |
| **Укупно** | **151.969,40** |
| 3.2 Средства за рад парламентарних странака | Континуирано | Обезбјеђивање независности у раду, једнаки услови за све политичке субјекте, омогућавање транспарентности финансирања политичких партија и њиховог демократског функционисања, редовно финансирање посланичких клубова у складу са Законом о финансирању политичких странака у Брчко дистрикту БиХ. | Изборна комисија Брчко дистрикта БиХ |  | |  | | **Буџетска средства** | 200.000,00 |
| **Кредитна средства** | 0 |
| **Средства ЕУ** | 0 |
| **Остале донације** | 0 |
| **Остала средства** | 0 |
| **Укупно** | **200.000,00** |
| **Укупно за програм (мјеру) 3.** | | | | | | | | **Буџетска средства** | 351.969,40 |
| **Кредитна средства** | 0 |
| **Средства ЕУ** | 0 |
| **Остале донације** | 0 |
| **Остала средства** | 0 |
| **Укупно** | **351.969,40** |

**Напомена:**

1 Програм (мјера), назив стратешког документа, ознака стратешког циља, приоритета и мјере, преносе се из трогодишњег плана рада.

2 **ПЈИ статус** уноси се само за пројекте из Програма јавних инвестиција и то за кандидоване пројекте се уноси (К); за одобрене пројекте се уноси (О); за пројекте који су у имплементацији уноси се

3 Влада БД БиХ **усваја *(Да / Не)****.*

У табелу Б2 додаје се онолико редова колико је програма (мјера), односно појединачних активности/пројеката у склопу сваког програма.

Број: 01-02-549-1/25

Брчко, 9. априла 2025. године

**ПРЕДСЈЕДНИК СКУПШТИНЕ БРЧКО ДИСТРИКТА БиХ**

**Дамир Булчевић дипл. ек.**